# *Συμμετοχή της χορωδίας μας στο άναμμα Χριστουγεννιάτικου δέντρου στην πλατεία δημαρχείου*

# Σήμερα, 8 Δεκεμβρίου 2016, η χορωδία του 17ου Δημοτικού Σχολείου Καλαμαριάς, συμμετείχε στις Χριστουγεννιάτικες εκδηλώσεις που διοργάνωσε ο Δήμος μας στον πεζόδρομο της Καλαμαριάς.

# Μετά την προσφώνηση του Δημάρχου Κου Μπακογλίδη Θεοδόση, φωταγωγήθηκε το έλατο πλάι στην πλατεία, με εκατοντάδες λαμπιόνια.

# Ακολούθησαν εντυπωσιακά πυροτεχνήματα και η ατμόσφαιρα γινόταν όλο και πιο γιορτινή.

# Τα παιδιά του Σχολείου μας χαρούμενα ανεβαίνουν στη σκηνή και τραγουδούν Χριστουγεννιάτικα κάλαντα και τραγούδια , με την καθοδήγηση του δασκάλου της μουσικής κου Διονύση Μαλλιώρη, και το κέφι ανεβαίνει!

# Οι πολύ καλοί μουσικοί, μας θυμίζουν με τα τραγούδια και τα όργανά τους τα ήθη και τα έθιμα του τόπου μας, φέρνοντάς μας σε επαφή με τις ρίζες του πολιτισμού μας.

# Γονείς, αδέρφια, φίλοι, περαστικοί θαυμάζουν την όμορφη εκδήλωση. Οι δάσκαλοι περήφανοι παρακολουθούν το αποτέλεσμα όλης της προσπάθειας των μαθητών.

# Ήταν μια φαντασμαγορική εκδήλωση και το έναυσμα των Χριστουγεννιάτικων διακοπών.

# Από την ομάδα τύπου της χορωδίας

# Χρόνια Πολλά, Ευτυχισμένα Χριστούγεννα